Minden eddiginél nagyszabásúbb Stephen King-feldolgozás jön
A Castle Rock című sorozat a szerző egész életművéből merít.
Megérkezett az első előzetes a Hulu új sorozatához, a Stephen King műveiből készült Castle Rockhoz. A történet a maine-i Castle Rock városában játszódik, ami az író regényeinek, novelláinak egyik legemblematikusabb helyszíne, Derry mellett. A sorozat főszereplői André Holland, és az Az gyilkos bohóca, Bill Skarsgård lesznek. A Star Wars és a Star Trek rendezője, J. J. Abrams a produceri feladatokat látja el.

A sorozat a szerző több elbeszéléséből is merít, A Cujo, a Hasznos holmik és a Halálos árnyék is megelevendhet a sorozatban, de A remény rabjaiból ismert shawshanki börtön is fontos helyszín lesz. Azt egyelőre nem tudni, milyen mélyen megy bele a King-mitológiába a Castle Rock, de még akár a Setét torony, vagy Maturin, a Földet a hátán tartó teknősbéka is benne lehetnek.

Kép: Scott Eisen/Getty Images
Kultúra